《挽沈伯华》
宋代·李正民

望出东阳裔，蝉联济美材。海邦歌政化，泽国早归来。

甲第朱门掩，佳城白日开。松风九原陌，薤露有馀哀。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。